Trondheim, desember 2017

**Årsmøte 2018 - NSBK gruppe Trøndelag . Sak 8**

Forslag fra styret, fremmet på medlemsmøte 05.12.17; Sak til generalforsamlingen i Norsk Schnauzer og Bouvierklubb 2018, fra NSBK gruppe Trøndelag,

**«NSBK gruppe Trøndelag ønsker at Generalforsamlingen arrangeres på rundgang til de områdene hvor vi har aktive grupper»**

Generalforsamlingen har i alle år vært arrangert i Oslo- området, og majoriteten av

deltakere, har bortsett fra styremedlemmer fra hovedklubben og grupper rundt om i landet, vært medlemmer fra områder i nærheten av Gardemoen. Der møtet har vært holdt de siste årene.

For at flere av medlemmene av raseklubben vår, kan få mulighet til å delta på generalforsamlingen, så vil NSBK gruppe Trøndelag, legge inn et forslag om at Generalforsamlingen, arrangeres på rundgang til de områdene hvor vi har aktive grupper.

Det er ikke meningen at det skal være en tvang, og de gruppene som ønsker å arrangere generalforsamlingen, melder sin interesse til hovedstyret, året før det aktuelle møtet.

De lokale gruppene kan da være tekniske arrangører, med støtte av hovedklubben, og får vist fram sin gruppe, og sin gruppes arbeid for resten av klubben. På den måten, så vil de føle seg som medlemmer av en landsdekkende klubb, og ikke en Oslo-klubb.

De fleste av flyplassene har hotell i nærheten hvor møtet kan holdes, og medlemmene kan overnatte. Flere forskjellige medlemmer vil da ha anledning til å delta og bli kjent, og kanskje bli interessert i å stille opp i verv for klubben.

Dette er vanlig hos flere av de andre raseklubbene, og gjør at de får flere aktive medlemmer, da de føler mer tilhørighet til klubben.